KOMISIJOS REGLAMENTAS (EB) Nr. 386/2008
2008 m. balandžio 29 d.
kuriuo nustatomos pieno ir pieno produktų eksporto grąžinamosios išmokos
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 1999 m. gegužės 17 d. Tarybos reglamentą (EB) Nr. 1255/1999 dėl bendro pieno ir pieno produktų rinkos organizavimo (1), ypač į jo 31 straipsnio 3 dalį,
kadangi:
(1)
Reglamento (EB) Nr. 1255/1999 31 straipsnio 1 dalyje numatyta, kad to reglamento 1 priede išvardytų produktų kainų pasaulinėje rinkoje ir tų produktų kainų Bendrijos rinkoje skirtumas gali būti padengiamas eksporto grąžinamosiomis išmokomis.
(2)
Esant dabartinei pieno ir pieno produktų rinkos padėčiai, eksporto grąžinamosios išmokos neturėtų būti nustatomos.
(3)
2004 m. gegužės 1 d. įsigaliojo Europos Bendrijos, jos valstybių narių ir Pietų Afrikos Respublikos susitarimas dėl prekybos, plėtros ir bendradarbiavimo, patvirtintas Tarybos sprendimu 2004/441/EB (2). Atsižvelgiant į Europos bendrijos ir Pietų Afrikos derybas dėl prekybos sūriais liberalizavimo pagreitinimo, nutarta, kad eksporto grąžinamosios išmokos neturėtų būti mokamos už sūrį, kuriuo prekiauja abi šalys.
(4)
Šiame reglamente numatytos priemonės atitinka Pieno ir pieno produktų vadybos komiteto nuomonę,
PRIĖMĖ ŠĮ REGLAMENTĄ:
1 straipsnis
Reglamento (EB) Nr. 1255/1999 31 straipsnyje nustatytos eksporto grąžinamosios išmokos už šio reglamento priede išvardytus produktus nemokamos.
2 straipsnis
Šis reglamentas įsigalioja jo paskelbimo Europos Sąjungos oficialiajame leidinyje dieną.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 2008 m. balandžio 29 d.